ร้านครัวบ้านถุงทองเป็นร้านที่อยู่ในเวิ้งเดียวกับกระดานชนวน ได้มีโอกาสมาลองร้านนี้ 2 ครั้งเลยขอเอารูปมาลงไว้พร้อมๆกันเลยละกัน

ร้านนี้มีเมนูแนวอาหารตามสั่งค่อนข้างเยอะ รวมทั้งเมนูพิเศษต่างๆ ดูได้ตามกระดานที่เขียนไว้ได้เลย เรามีโอกาสได้ลองหลายๆเมนูรสชาติใช้ได้หมดทุกเมนูเลยนะ ถึงจะไม่ถึงขนาดอร่อยเคลิ้มแต่ถือว่าเกินมาตรฐาน ชอบที่ร้านนี้อาหารออกเร็วมาก มาหิวๆนี่ไม่ต้องรอนาน ทางร้านมีกาแฟสดด้วย ได้ลองคาปูชิโน่เย็น และมอคค่าเย็นไปรสชาติดีเกินคาดมากๆ ร้านนี้ถ้าผ่านมาแถวนี้คงได้มาลองอีกแน่